Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 677/13/2202	Galanta, 18.3.2014
EEČ : 2-17-90-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec dcéry XXXXX XXXXX, nar. XXXXX si pravidelne neplní svoju vyživovaciu povinnosť, hoci mu to vyplýva zo Zákona o rodine č. 36/2005 Z.z. a taktiež bol rozsudkom Okresného súdu XXXXX vedeným pod číslom konania XXXXX zo dňa 21. 03. 2013, ktorý nadobudol právoplatnosť dňa 04. 04. 2013 zaviazaný prispievať na výživu svojej dcéry XXXXX mesačne sumou 80,- Eur k rukám jej matky XXXXX, vždy do 15-teho dňa toho ktorého mesiaca vopred, pričom si túto svoju povinnosť riadne neplní, čím mu za mesiace apríl 2013, máj 2013, jún 2013, júl 2013, august 2013 a september 2013, vznikol dlh na bežnom výživnom vo výške 480 Eur,

lebo nie je tento skutok trestným činom a nie je dôvod na postúpenie veci

Odôvodnenie:
      Uznesením povereného príslušníka Okresného riaditeľstva PZ XXXXX, Obvodné oddelenie PZ XXXXX ČVS:ORP-XXXXX zo dňa 18.09.2013 bolo podľa § 206  odsek 1 Trestného poriadku vznesené obvinenie XXXXX za prečin zanedbania povinnej výživy podľa § 207 ods. 1 Trestného zákona na tom skutkovom základe ako je uvedené vo výrokovej časti tohto uznesenia. Obvinenie bolo vznesené na základe trestného oznámenia XXXXX zo dňa 20.08.2013, výpovede svedka XXXXX zo dňa 17.09.2013, rozsudku Okresného súdu XXXXX č.k. XXXXX zo dňa 21. 03. 2013 právoplatného dňa 04. 04. 2013, potvrdenia o návšteve školy, rodného listu a ďalších zadovážených listinných dôkazov.
	         
         Počas skráteného vyšetrovania, z výsluchu obvineného XXXXX zo dňa 09.10.2013 vyplýva, že na základe exekučného príkazu mu bolo nejaké zaostalé výživné v mesiaci september a október strhnuté. Z výsluchu poškodenej XXXXX zo dňa 18.11.2013 vyplýva, že s vymáhaním výživného sa obrátila na súdneho  exekútora XXXXX, ktorý v exekučnom konaní XXXXX vymáha od povinného XXXXX zaostalé výživné  formou zrážok zo mzdy, pričom  pre oprávnenú vymohol od povinného ku dňu 18.11.2013 sumu vo výške 350,74 Eur. Ďalej poškodená uviedla, že počas neplnenia vyživovacej povinnosti zo strany XXXXX maloletá XXXXX núdzou netrpela. Poškodená XXXXX zaslala na okresnú prokuratúru prehľad prijatých úhrad, z ktorých vyplýva že v priebehu exekučného konania uskutočneného voči obvinenému XXXXX jej bola prostredníctvom exekútora XXXXX vyplatená v období od 13.09.2013 do 25.02.2014 suma vo výške 1044,92 Eur. Ďaľej uviedla, že obvinený uhradil dňa 29.01.2014 výživné vo výške 30,-Eur. 

Podľa ustanovenia § 86 ods.1 písm. a) Trestného zákona (účinnej ľútosti)  trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Na základe účinnej ľútosti však nie je možné zastaviť trestné stíhanie, ak bolo dlžné výživné uhradené exekúciou, uhradenie dlhu musí byť totiž prejavom vôle obvineného.

 Bolo preukázané, že výživné za dlhované obdobie bolo uhradené exekúciou ako aj sčasti uhradené obvineným, teda ku dňu  25.2.2014 bolo poškodenej uhradené výživné v celkovej výške 1074,92 Eur.

Podľa § 215 ods. 1 písm. b) Trestného poriadku prokurátor zastaví trestné stíhanie, ak nie je skutok trestným činom a nie je dôvod na postúpenie veci. 

	Vzhľadom na vyššieuvedené skutočnosti, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Barbara Eliašová, LL.M
prokurátorka